ZABURA.
15.
Dauda lɛ̀ɛ. Dikiri, dí mɛ́ à zɛ́ vĩ à gɛ̃ n bɛ ↄnnn? Dí mɛ́ ani fↄ̃ àgↄ̃ kú n kpi musuu? 
Gbɛ̃ kũ àdigↄ̃ kun taari sari, àdi yã kɛ a zɛ́a, àdi yãpura o zaa a nɛ̀sɛn. 
Àdi yã di gbɛ̃kearo, àdi taari kɛ a gbɛ̃dakenɛro, àdi a gbɛ̃ do sↄ̃sↄ̃ro. 
Àdi ludayãdarisarinↄ gya bo, àdi bɛ̀ɛrɛ li ludayãmarinↄnɛ. Àdi a lɛ́gbɛ̃na papa, bee tó à kɛ̀nɛ zĩ'ũ. 
Àdi ↄgↄ sãkãńnɛ kũ a íoro, àdi bo taarisaride kpɛ gusarɛgba yãiro. Gbɛ̃ kũ àdi kɛ lɛ ni kpágula zikiro. 
