ZABURA.
121.
Gɛna Yurusalɛmu lɛ̀ɛ. Ma wɛ́ dↄ sĩ̀sĩnↄ kpa, gu kũ ma kpányĩ dì bon. 
Ma kpányĩ dì bo Dikiri kĩnaamɛ, àkũ mɛ́ à musu kũ zĩtɛoo kɛ̀. 
Ani tó n gbá sataro, n dãkpãri ni idekũ dɛro. 
Isarailanↄ dãkpãri ni idekũ dɛro fá, ani i o sero. 
Dikirimɛ n dãkpãri ũ, Dikiri dennɛ ura ũ n ↄplai. 
Ifãntɛ̃ ni n lɛ́ fãnantɛ̃ro, kesↄ̃ mↄvura gwãani. 
Dikiri ni n sí kisira sĩnda pínkia, ani n wɛ̃̀ndi dãkpãnnɛ. 
Dikiri ni n dãkpã n gɛnaa gũn kũ n sunaao zaa tera ari gↄrↄ sĩnda pínki. 
