ZABURA.
122.
Gɛna Yurusalɛmu lɛ̀ɛ. Kũ ò pìmɛnɛ ò gɛ́ Dikiri ↄnn, ma pↄ kɛ̀ nna. 
Ó zɛna n bĩnilɛa sà Yurusalɛmu. 
Ò Yurusalɛmu kàtɛ nanakↄ̃ana gíngin. 
Gwen Isaraila burinↄ dì gɛ̃n, buri kũ Dikiri sɛ̀ɛ pìnↄ. Òdi gɛ́ Dikiri sáabu kpá lákũ à dìtɛńnɛ nà. 
Gwen yãgↄ̃gↄ̃rinↄ gbànↄn kátɛn, Dauda burinↄ kpata gbànↄ ũ. 
À aafia wɛ́ kɛ Yurusalɛmunɛ à pi: Luda tó gbɛ̃ kũ ò yenyĩnↄ arubarika le! 
Aafia gↄ̃ kú n bĩninↄ dagura, n gudãkpãkinↄ gↄ̃ katɛna nna. 
Ma gbɛ̃nↄ kũ ma gbɛ̃nnanↄ yãi mani pi, Luda n gba aafia. 
Dikiri ó Luda kpɛ́ yãi mani yã mana wɛ́ kɛnnɛ. 
