Womu Duro.
6.
mɑnɑ wunɛn kĩnɑsi wi, u dɑ, wunɛ wi ɑ kurɔbu kpuro burɑm kere. Berɑ mɑnɑ u gɛre, kpɑ su kɑ nun wi kɑsu. 
nɛn kĩnɑsi u dɑwɑ win dɑ̃ɑ gbɑɑrɔ, mi turɑre bii wɑ̃ɑ yi yi kpiibu wee, u kɑ win sɑbenu kpɑrɑ kpɑ u biibii bɔɔri. 
Nɑ sɑ̃ɑwɑ nɛn kĩnɑsigii, mɑ u mɑɑ sɑ̃ɑ nɛgii. U win sɑbenu kpɑrɑmɔ biibiin suunu sɔɔ. 
ɑ girimɑ mɔ nge wuu ge bɑ mɔ̀ Tirisɑ. Nɛn kĩnɑsi, ɑ wɑ̃ nge Yerusɑlɛmu. A nɑnum mɔ nge tɑbu sĩɑ kɑ yen gidi bɔrɑ. 
A ku mɑɑ mɑn mɛɛri. Domi wunɛn nɔni yi nɛn kĩru seeyɑmɔ. Wunɛn seri yi sɑ̃ɑ nge boo wuuru te tɑ sɑrɑmɑmɔ Gɑlɑdin guurun wɔllun di. 
Wunɛn donnu nu buriri nge yɑ̃ɑ nìn sɑnsu bɑ bɔɔrɑ nu nim nɔrum wee, nu mɑɑ nɔɔ nɛwɑ swɛɛ swɛɛ, nin gɑrɑ kun kɑnde. 
Wunɛn bɑɑnu nu bɑllimɔwɑ nge dire sɔnsɔm biɑ wunɛn sɔnditiɑn wɛ̃rin di. 
Sinɑnibun geerɑ sɑ̃ɑwɑ wɑtɑ, sinɑ kurɔbu mɑɑ wɛnɛ. Wɔndiɑbɑn geerɑ kun nɔru mɔ be. 
Adɑmɑ nɛn kĩnɑsi wi, u ǹ bɑu mɔ, u sɑ̃ɑwɑ nɛnɛm be sɔɔ. U sɑ̃ɑwɑ win mɛron bii wɔndiɑ teereru te u kĩ too. Wɔndiɑ be bɑ nùn wɑ, bɑ nɛɛ, u sɑ̃ɑwɑ domɑrugii. Sinɑnibu kɑ bɑn sinɑ kurɔbu bɑ mɑɑ nùn siɑrɑ bɑ nɛɛ, 
wɑrɑ u yɑrimɑm wee nge buruku sɔ̃ɔ. Wɑrɑ u wɑ̃ mɛ nge suru. Wɑrɑ u bɑllimɔ nge sɔ̃ɔ. U nɑnum mɔ nge tɑbu sĩɑ kɑ yen gidi bɔrɑ. 
Nɑ dɑ dɑ̃ɑ gbɑɑrɔ mi dɑ̃ɑ mɑrum wɑ̃ɑ, n kɑ wɑ yɑkɑsu sù n kpiɑ wɔwɑɔ, kpɑ n wɑ resɛm tɔ̃kɑ yɑ̀ n kpɑrɑ, kpɑ n mɑɑ wɑ dɑ̃ɑ te bɑ mɔ̀ gerenɑdi tɑ̀ n wɛ̃su sɑ̃ɑ. 
Nɑ ǹ kɑ bɑɑru nɛn bwɛ̃rɑ mɑn suɑ, yɑ mɑn doke nɛn tɔmbun tɑbu kɛkɛbɑn suunu sɔɔ yi dumi gɑwe. 
