ZABURA.
130.
Gɛna Yurusalɛmu lɛ̀ɛ. Zaa í lòkoton ma wiki lɛ̀ Dikiria ma pì, 
Dikiri, ǹ ma yã ma, ǹ sã kpá ma wikilɛnaai ǹ ma wɛ́ gwa. 
Dikiri, tó ndì ó durunnanↄ kɛ̃ ǹ ditɛmɛ, Dikiri, dí mɛ́ ani boo? 
Mↄkↄ̃n mɛ́ ń durunnakɛ̃mmana zɛ́ vĩ, abire yãin òdi vĩna kɛnnɛ. 
Ma wɛ́ dìgↄ̃ dↄ Dikirii, matɛni a dã, a yã náanin má vĩ. 
Lákũ gudãkpãrinↄ wɛ́ dìgↄ̃ dↄ gudↄnaai nà, ma wɛ́ dìgↄ̃ dↄ Dikirii deńla, ee, à de gudãkpãrinↄ wɛ́dↄna gudↄnaaila. 
Ákↄ̃nↄ Isarailanↄ, à wɛ́ dↄ Dikirii, zaakũ Dikiri gbɛ̃kɛ vĩ, à surabana gbãna vĩ papana. 
Àkũ mɛ́ ani Isarailanↄ bo ń durunnanↄ gũn pínki. 
