ZABURA.
114.
Kũ Isarailanↄ bò Misila, kũ Yakubu burinↄ bò gbɛ̃ zĩ̀tↄnↄ tɛ́, 
Yudanↄ bùsuu gↄ̃̀ Dikiri kúki ũ, Isarailanↄ bùsuu gↄ̃̀ a kíbleki ũ. 
Isira Tɛ̃ra wɛ́ sìńlɛ à bàa lɛ̀, Yoda í ɛ̀ra kpɛ. 
Kpinↄ vĩ̀vĩ lán sãkaronↄ bà, sĩ̀sĩnↄ kↄrↄ lɛ̀ lán sãnɛnↄ bà. 
Ísira, bↄ́ mɛ́ à n le n bàa lɛ̀ɛ? Yoda, à kɛ̀ dera n ɛ̀ra kpɛɛ? 
Kpinↄ, bↄ́yãin a vĩvĩ lán sãkaronↄ bàa? Sĩ̀sĩnↄ, à kɛ̀ dera a kↄrↄ lɛ̀ lán sãnɛnↄ bàa? 
Andunia, ǹ yĩgãyĩgã Dikiri arɛ, Yakubu Luda arɛ. 
À gbɛ̀si kɛ̀ íkatɛki ũ, à gbɛ̀pu lì ísɛ̃boki ũ. 
