ZABURA.
127.
Gɛna Yurusalɛmu lɛ̀ kũ Sulemanu dàa. Tó adi kɛ Dikiri mɛ́ à kpɛ́ bòro, a bòrinↄ tɛn zĩ pã kɛmɛ. Tó adi kɛ Dikiri mɛ́ à wɛ̃tɛ dã̀kpãro, a dãkpãrinↄ tɛn ibɛ̃nɛ kɛ pãmɛ. 
Futɛna kↄnkↄkↄnkↄ, wutɛna lizãndo, zĩkɛna bã̀mbãm pↄ́ble yãi bi pãmɛ, zaakũ Dikiri dì a gbɛ̃ yenyĩdenↄ gba ĩampanaa. 
Nɛ́gↄ̃gbɛ̃nↄ bi Dikiri gbamɛ, nɛ́nↄ bi a láadamɛ. 
Lákũ kànↄn de nà zĩ̀kari ↄĩ, lɛn kɛfɛnnakɛgↄrↄ nɛ́gↄ̃gbɛ̃nↄn de lɛ. 
Arubarikaden gbɛ̃ kũ a gbàta pana kũńwo ũ, tó a ibɛrɛnↄ a lè gãnulɛa, wé'i ni a kũro. 
